**G r a d o n a č e l n i k**

KLASA: 401-01/16-05/05

URBROJ: 2117/01-01-16-3

Dubrovnik, 7. travnja 2016.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01., 60/01., 129/05., 109/07., 125/08., 36/09., 150/11., 144/12., i 19/13.-pročišćeni tekst) i članka 41. Statuta Grada Dubrovnika ("Službeni glasnik Grada Dubrovnika", broj 4/09., 6/10, 3/11., 14/12., 5/13. i 6/13.-pročišćeni tekst), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog zaključka o prihvaćanju Izvješća o radu Dubrovačkih knjižnica za 2015. godinu s pripadajućom financijskom dokumentacijom i dostavlja Gradskom vijeću Grada Dubrovnika na raspravu i prihvaćanje.
2. Izvjestitelj o ovom predmetu bit će Vesna Čučić, ravnateljica Dubrovačkih knjižnica.

 Gradonačelnik

 Andro Vlahušić

Dostaviti:

1. Gradsko vijeće Grada Dubrovnika
2. Upravni odjel za kulturu i baštinu, ovdje
3. Upravni odjel za poslove gradonačelnika, ovdje
4. Pismohrana

**Gradsko vijeće**

KLASA:

URBROJ:

Dubrovnik,

Na temelju članka 32. Statuta Grada Dubrovnika ("Službeni glasnik Grada Dubrovnika", broj 4/09., 6/10., 3/11., 14/12., 5/13. i 6/13.-pročišćeni tekst), Gradsko vijeće Grada Dubrovnika, na sjednici, održanoj , donijelo je

Z A K L J U Č A K

1. Prihvaća se Izvješće o radu Dubrovačkih knjižnica za 2015. godinu s pripadajućom financijskom dokumentacijom.
2. Izvješće o radu Dubrovačkih knjižnica za 2015. godinu, čini sastavni dio ovog zaključka.

 Predsjednik Gradskog vijeća:

 Mato Franković

**REPUBLIKA HRVATSKA**

**DUBROVAČKO**-**NERETVANSKA ŽUPANIJA**

**GRAD DUBROVNIK**

**Upravni odjel za kulturu i baštinu**

**KLASA: 401-01/16-05/05**

**URBROJ: 2117/01-14-16-2**

**Dubrovnik, 5. travnja 2016.**

**GRAD DUBROVNIK**

**UPRAVNI ODJEL ZA POSLOVE GRADONAČELNIKA**

**Predmet: Izvješće o radu i financijsko izvješće javne ustanove DUBROVAČKE KNJIŽNICE za**

 **2015. godinu**

Sukladno statutarnoj obvezi javnih ustanova u kulturi Grada Dubrovnika dostavljamo Vam Izvješće o radu i financijsko izvješće javne ustanove Dubrovačke knjižnice zajedno sa pripadajućom financijskom dokumentacijom.

Radi pojašnjenja financijskog izvješća i obrazaca koji su sastavni dio ovog prijedloga zaključka, u nastavku dajemo kratki osvrt na prihode i rashode ustanove u izvještajnom razdoblju.

U dostavljenom financijskom izvješću Dubrovačkih knjižnica za 2015. godinu utvrđeno je da su ukupno ostvareni prihodi i primici iznosili 7.007.030 kuna od čega:

* prihodi iz Proračuna Grada Dubrovnika 6.031.253 kuna (86,1%)
* prihodi iz državnog proračuna 699.484 kuna (10,0%)
* prihodi iz proračuna drugih općina 72.655 kuna (1,0 %)
* vlastiti prihodi 203.638 kuna (2,9%).

Ukupni rashodi iznosili su 6.964.601 kuna, od čega rashodi za zaposlene zauzimaju 79,1%, ulaganje u knjige i opremu 11,2%, a ostali materijalni i programski troškovi samo 9,7%.

U 2015. godini ostvaren je višak prihoda nad rashodima u iznosu od 42.429 kuna iz kojega je pokriven preneseni manjak iz prethodne godine koji je iznosio 38.073 kune te se u sljedeću godinu prenosi višak od 4.356 kuna.

Predlaže se gradonačelniku da dostavi Gradskom vijeću Grada Dubrovnika na raspravu i donošenje Izvješće o radu i financijsko izvješće javne ustanove u kulturi Dubrovačke knjižnice za 2015.godinu.

Pročelnica

Ana Hilje, dipl.oec.